text: IC3-tog evakueret på grund af røglugt 
  23 juni 2014 kl. 11.09
  Der blev ikke taget chancer, og passagerer i et tog i Vejen blev alle evakueret efter røglugt.
  En kraftig lugt af røg bredte sig mandag over middag i et IC3-tog på vej mod Esbjerg. Alle i toget er kommet ud i god behold. Toget holder efter episoden stille på banegården i Vejen.
  - Vi modtog en anmeldelse klokken 12.23, og vi tog ingen chancer og evakuerede passagererne, fortæller vagtchef Ivan Gohr Jensen fra Syd og Sønderjyllands Politi.
  Efterfølgende viste det sig, at der ikke var åben ild nogen steder, men udelukkende tale om røgudvikling.
  - Toget bliver nu kontrolleret, og så må vi se, om det kan fortsætte, siger Ivan Gohr Jensen.
  Vagtchefen har ikke overblik over, hvor mange passagerer der var med toget.
  /Ritzau/
  